l8 LE LIVRE DES CHIENS DE CHASSE 



Pour refroîschir le chien quant il vient de chasser. 



POUR refroischir le chien quant il vient 

 de chasser, romps deux œufz meslés 

 en vin, et les luy baille à mangier, lesquelz 

 luy refrigireront les entrailles; ou metz en 

 eau ung peu de vinaigre avec miete de pain 

 bys, de laquelle eau oingz le col et le dos 

 du chien. 



Les remèdes aux maulx qui viennent es pies 

 du chien. 



QUANT les plantes du chien sont es- 

 chaufées et bruslées par chaleur de 

 la terre, mesle cendre passée avec miel, 

 et lye dessus la maladie. Quant les plantes 

 ou les cuysses sont enflées par labeur, 

 mesle vinaigre et huile, et le tiédis, et en 

 oingz le lieu enflé. Quant les pies du 

 chien se deschaussent, mesle farine en eau, 



